**Zápisnica z neplánovaného zasadnutia Obecného zastupiteľstva v obci Hrabovke**

**konaného dňa 07. septembra 2021 o 17.00 hod.**

**Prítomní:** Eva Mráziková, starostka obce

**Poslanci:**  Ing. Peter Hladký, Róbert Chmelina, Zdenko Vrzala, Michal Jakab

**Neprítomní:** Lukáš Hamaj-ospravedlnený PN

**Hlavná kontrolórka:** Ing. Katarína Orságová

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Oznámenie o vzdaní sa funkcie poslanca obecného zastupiteľstva - sľub náhradníka
4. Schválenie návrhu Územného plánu obce Hrabovka

4. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá skonštatovala, že vzhľadom na prítomnosť 4 poslancov je zasadnutie OZ uznášania schopné. Predložený návrh programu poslanci **schválili** bez pripomienok. Hlasovania sa zdržal pán Jakab, ktorý ešte nezložil sľub poslanca.

**Hlasovanie:**

**Prítomní: 4 Za: 3 Proti: 0 Zdržal sa:** **1**

**2. Určenie zapisovateľa a overovateľov zápisnice**

Starostka určila overovateľov zápisnice: Róbert Chmelina, Ing. Peter Hladký

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 4 Za: 3 Proti: 0 Zdržal sa:** **1**

**3. Oznámenie o vzdaní sa funkcie poslanca obecného zastupiteľstva-sľub náhradníka**

Starostka oboznámila prítomných poslancov o vzdaní sa funkcie poslanca zo zdravotných dôvodov, ktoré písomnou formou doručil poslanec Ivan Čulen. Na základe výsledkov komunálnych volieb v roku 2018 sa stal náhradníkom na tento post poslanca pán Michal Jakab. Starostka obce vyzvala pána Michala Jakabu k zloženiu sľubu poslanca, ktorý tak následne vykonal a tak sa aj ujal svojej funkcie poslanca.

**4. Schválenie návrhu Územného plánu obce Hrabovka**

Starostka zdôraznila fakt, že poslanci obdržali všetky materiály, ktoré boli potrebné k preštudovaniu návrhu Územného plánu obce Hrabovka. Všetky materiály boli taktiež zverejnené na stránke obce [www.obec-hrabovka.sk](http://www.obec-hrabovka.sk). Priebeh a proces všetkých potrebných prerokovaní a vyjadrení potrebných k schváleniu návrhu Územného plánu bol zhrnutý v dôvodovej správe k návrhu uznesenia na schválenie Územného plánu obce Hrabovka. Starostka vyzvala poslancov k vyjadreniu k predloženému návrhu a vzhľadom na to, že nik z prítomných poslancov nemal žiadne otázky dala starostka hlasovať nasledovne:

A. Obecné zastupiteľstvo v Hrabovke **berie na vedomie:**

1. Stanovisko Okresného úradu – Odboru výstavby a bytovej politiky v Trenčíne č. OU-TN-

OVBP1-2021/000774-021/KŠ zo dňa 29.7.2021 k Návrhu Územného plánu obce

Hrabovka podľa § 25 zákona č. 50/76 Zb., v znení neskorších predpisov.

2. Dôvodovú správu k predkladanému Návrhu Územného plánu obce Hrabovka.

**Hlasovanie:**

**Prítomní: 4 Za: 3 Proti: 0 Zdržal sa:** **1**

B. Obecné zastupiteľstvo v Hrabovke **schvaľuje:**

1.*Územný plán obce Hrabovka – Grafická a Textová časť, vrátane Záväznej časti*

2. Vyhodnotenie stanovísk a pripomienok uplatnených pri prerokovaní Návrhu Územného

plánu obce Hrabovka.

3. Všeobecne záväzné nariadenie č. 1/2021, ktorý sa vyhlasuje Záväzná časť Územného

plánu obce Hrabovka.

**Hlasovanie:**

**Prítomní: 4 Za: 3 Proti: 0 Zdržal sa:** **1**

C. Obecné zastupiteľstvo v Hrabovke **ukladá:**

1. Obci Hrabovka ako orgánu územného plánovania uloženie Územného plánu obce

Hrabovka v zmysle § 28 zákona č. 50/76 Zb., v znení neskorších predpisov.

**Hlasovanie:**

**Prítomní: 4 Za: 3 Proti: 0 Zdržal sa:** **1**

K hlasovaniu sa vyjadril z radov občanov p. Vavruš, ktorý dal poslancom svoje písomné vyjadrenie k zneniu Územného plánu – dokument je zaevidovaný a tvorí prílohu zápisnice. Vzhľadom na to, že začalo dochádzať k verbálnym útokom zo strany p. Vavruša na osobu spracovateľky ÚP, starostky a poslancov starostka navrhla ukončiť rokovanie obecného zastupiteľstva. Napriek tomu ešte podala vysvetlenie k niektorým otázkam p.Vavruša a p. Blahu a taktiež sa vyjadril poslanec Chmelina, ktorý bol prítomný pri prerokovaniach námietok zo strany občanov. Záverom odporučila starostka p. Vavrušovi riešiť svoju nespokojnosť podaním na príslušné nadriadené orgány, ktoré môžu posúdiť správnosť celého procesu a zákonnosť prijatého dokumentu.

**4. Záver**

Na záver sa starostka poďakovala poslancom za účasť na tomto zasadnutí.

**Obecné zastupiteľstvo v Hrabovke**

**Uznesenie č. 12-14**

zo zasadnutia OZ v Hrabovke dňa 07.09.2021

***K bodu: Otvorenie zasadnutia***

**Uznesenie č. 12/2021**

Obecné zastupiteľstvo v Hrabovke **s c h v a ľ u j e** navrhnutýprogram zasadnutia obecného zastupiteľstva.

V Hrabovke, 07.09.2021

Eva Mráziková

starostka obce

***K bodu: Určenie zapisovateľa a overovateľov zápisnice***

**Uznesenie č. 13/2021**

Obecné zastupiteľstvo v Hrabovke **s c h v a ľ u j e** overovateľov Róbert Chmelina, Ing. Peter Hladký a zapisovateľku pracovníčku OcÚ Mgr. Janku Štefánkovú.

V Hrabovke, 07.09.2021

Eva Mráziková

starostka obce

***K bodu: Schválenie návrhu Územného plánu obce Hrabovka***

**Uznesenie č. 14/2021**

Obecné zastupiteľstvo v Hrabovke po prerokovaní predloženého **Návrhu Územného plánu obce Hrabovka:**

**A.** **Berie na vedomie:**

1. *Stanovisko Okresného úradu* – Odboru výstavby a bytovej politiky v Trenčíne č. OU-

TN-OVBP1-2021/000774-021/KŠ zo dňa 29. 7. 2021 k Návrhu Územného plánu

obce Hrabovka podľa § 25 zákona č. 50/76 Zb., v znení neskorších predpisov

2. *Dôvodovú správu* k predkladanému Návrhu Územného plánu obce Hrabovka

**B. Schvaľuje:**

1. *Územný plán obce Hrabovka* - Grafická a Textová časť, vrátane Záväznej časti

2. *Vyhodnotenie stanovísk a pripomienok* uplatnených pri prerokovaní Návrhu

Územného plánu obce Hrabovka

3. *Všeobecne záväzné nariadenie č. 1/2021*, ktorým sa vyhlasuje Záväzná časť

Územného plánu obce Hrabovka

**C. Ukladá**

1. *Obci Hrabovka*  ako orgánu územného plánovania uloženie Územného plánu obce Hrabovka v zmysle § 28 zákona č. 50/76 Zb., v znení neskorších predpisov

V Hrabovke, 07.09.2021

Eva Mráziková

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Hamaj** | **Chmelina** | **Jakab** | **Hladký** | **Vrzala** |
| 12/2021 | **N** | **I** | **O** | **I** | **I** |
| 13/2021 | **N** | **I** | **O** | **I** | **I** |
| 14/2021 | **N** | **I** | **O** | **I** | **I** |

**Vysvetlivky: I - za O – zdržal sa**

**X - proti N - neprítomní**

Overovatelia:

Róbert Chmelina .........................................

Ing. Peter Hladký .........................................

Zapísala:

Mgr. Janka Štefánková .........................................

Eva Mráziková starostka obce